**ОБЩИ БЕЛЕЖКИ И ПРЕПОРЪКИ ЗА ПОДГОТОВКА**

**ПО**

**„ ПРОПЕДЕВТИКА НА ВЪТРЕШНИТЕ БОЛЕСТИ”**

**ЗА СТУДЕНТИ ОТ МУ – ПЛЕВЕН В МАГИСТЪРСКА СТЕПЕН**

**СПЕЦИАЛНОСТ „МЕДИЦИНА”**

**РЕДОВНА ФОРМА НА ОБУЧЕНИЕ**

**Обръщение Уважаеми колеги,**

Обучението по пропедевтика на вътрешните болести има за цел студентите по медицина да получат основни познания в областта на вътрешната медицина и методите за изследване на пациентите- овлядяване на изкуството на снемане на анамнеза и физикалните методи на изследване, задълбочено познаване на характеристиките на вътрешните заболявания. Изграждане на умения за анализ на събраната информация, извличане на симптоми и оформяне на синдроми като основа за поставяне на диагнозата. Учебното съдържание е обособено в следните раздели: Общо състояние. Изследване и болести на дихателната система. Изследване и болести на сърдечно-съдовата система. Изследване и болести на храносмилателната система. Изследване и болести на отделителната система. Изследване и болести на кръвната система. Изследване и болести на ендокринната система. Изследване и болести на опорно-двигателния апарат и съединителната тъканни.

Обучението по пропедевтика на вътрешните болести трябва да постигне следните задачи при студентите-магистри по медицина:

* да познават същността на дисциплината пропедевтика на вътрешните болести и нейната значимост като клинична дисциплина.
* да усвоят изкуството на общуване с пациентите и екзактното снемане на анамнеза
* да овладеят физикалните методи на изследване на всички системи, като се научат да разпознават нормалните от патологичните физикални находки
* да се запознаят с лабораторните и инструментални методи за диагностика, използвани в практиката за поставяне на диагнозата
* да познават основните характеристики на вътрешните заболявания –определение, етиология, патоанатомични промени, патофизиология, клинична картина
* да се научат да анализират информацията събрана от анамнезата, физикалните данни и изследванията
* да могат да формулират установените симптоми и признаци, както и оформящите се от тях синдроми
* да могат да поставят диагноза, основана аргументирано на данните от анамнезата, физикалните находки и изследванията
* да правят диференциална диагноза на заболяванията
* да могат да нанасят събраните данни в медицинската документация

**ФОРМИ НА ОБУЧЕНИЕ:**

* Лекции
* Учебно-практичестки занятия

**МЕТОДИ НА ОБУЧЕНИЕ:**

* Лекционно изложение
* Практически упражнения
* Обсъждане на клинични случаи
* Самостоятелти и групови практически задачи
* Проучване на научна литература
* Самостоятелна подготовка

**КОНТРОЛ И ОЦЕНКА НА ЗНАНИЯТА:**

* Текущо оценяване с тестове; оценка на практическите умения по време на учебно-практическите занятия
* Крайно оценяване чрез практически и теоретичен изпит

.

март, 2020 год. **Проф. д-р Мария Цекова, д.м.н.**